ज्ञानोदय संस्थान ने हटाया अतिक्रमण
नीमच | ज्ञानोदय शिक्षण समिति द्वारा पांच लाख रुपए का जुर्माना भरने के साथ शुक्रवार को 0.337 हेक्टेयर जमीन जेसीबी से बाउंड़्रीवॉल और किचन शेड तुड़वा कर अतिक्रमण हटा लिया। शासन द्वारा संस्थान को सन् 2000 में 2.254 हेक्टेयर जमीन आवंटित की थी। निर्धारित जमीन से ज्यादा पर अतिक्रमण करके निर्माण कर लिया था। पटवारी द्वारा किए सीमांकन में 0.337 हेक्टेयर पर अवैध कब्जा निकला। इस मामले में तहसीलदार गोपाल सोनी 29 सितंबर 2016 को अतिक्रमण हटाने और 5 लाख रुपए का जुर्माना किया गया था। आदेश के बाद शिक्षण संस्थान ने शुक्रवार को अतिक्रमण हटवाया। संस्थान की डायरेक्टर माधुरी चौरसिया ने बताया जिस समय जमीन मिली थी उस समय जरीफ (सिक्कड़) से नपती की गई थी। जब मशीन से नपती की तो कुछ जमीन पर कब्जा निकाला था। इसलिए अतिक्रमण हटवा दिया है।
hin_Deva hin_Deva